section_heading: Zaštićena područja
paragraph_text: Zbog relativno visoke bioraznolikosti, u Perzijskom zaljevu odnosno njegovim obalnim područjima postoji dvadesetak većih zaštićenih područja. U iranskom Huzestanu, Bušeherskoj pokrajini i Hormuzganu nalaze se 22 zaštićenih područja<ref>SCI (2006.): Protected Zones od čega je polovica priobalnog karaktera. Nacionalni park Hara-je Horan između Kešma i iranskog kopna odnosno u Horanskom kanalu najveće je zaštićeno područje i obuhvaća približno 400 km² šuma mangrova ispresjecanih brojnim plimnim kanalima,<ref>Höpner, Thomas; Ebrahimipour, Hossein; Maraschi, S. M. Kazem (2000.), str. 30. a zajedno sa susjednim močvarama prostire se na oko 860 km².Höpner, Thomas; Ebrahimipour, Hossein; Maraschi, S. M. Kazem (2000.), str. 31. Od 1976. godine Hara-je Horan nalazi se na UNESCO-ovom popisu rezervata biosfere.<ref>UNESCO MAB: Asia (25.6.2010.), str. 2.-3. Duž iranske obale postoji još pet zaštićenih područja šuma mangrova (uglavnom uz riječna ušća): Hara-je Rud-e Gaz, Hara-je Tiab-Minab, Najband, Nahilu-Dajer, Mand i Hele.Spalding, Mark D.; Collins, Lorna; Kainuma, Mami (2010.), str. 76. Na krajnjem sjeveru Perzijskog zaljeva nalazi se i močvarno utočište za divljač Šadegan. Ekološka svjesnost i potreba za zaštitom ovih područja godine 1971. rezultirala je međunarodnom Ramsarskom konvencijom o zaštiti močvara.<ref>Vidi:<br>• Carp, Erik (1980.), str. 163.<br>• Spalding, Mark D.; Collins, Lorna; Kainuma, Mami (2010.), str. 75. Manje zaštićene zone s iranske strane uključuju otoke Forur, Šidvar i Harku koji su usputna stanica brojnim pticama selicama.